На основу члана 26. став 1.тачка 2. и члана 27.став. 10. Закона о јавној својини („Сл.гласник РС“, бр.72/2011, 88/2013 и 105/2014, 104/2016 - др.закон, 108/2016, 113/2017, 95/2018, 153/2020 и 94/2024), члана 6. и 7.Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гл.РС“, бр.16/2018) и Закључка Општинског већа број 06-119/14/2024-03 од 12.12.2024. године и члана 68. Статута општине Нова Варош („Сл.лист општине Нова Варош“, бр.4/2019 и 4/2020), Општинско веће општине Нова Варош на седници одржаној 23.05.2025. године, донело је следећи

**З А К Љ У Ч А К**

**РАСПИСУЈЕ СЕ** Оглас за спровођење поступка лицитације давања у закуп непокретности - пословног простора-магацин број 3, у Божетићима, који се налази на к.п. број 1060, уписан у листу непокретности број 266 КО Божетићи, као јавна својина општине Нова Варош, у уделу 1/1, укупне површине 391 м2.

Непокретност се даје у закуп у виђеном стању.

Непокретност из става 1. овог Закључка, након спроведеног поступка лицитације, добиће онај субјект који понуди највећу цену.

Поступак оглашавања и лицитације спровешће Комисија коју ће одредити Председник општине, посебним Решењем.

Почетна цена за давање у закуп описанe непокретности у ставу **I** овог Закључка је **5.900,00** динара по 1м2.

Закупнина се плаћа на месечном нивоу.

Износ Депозита је **50.000,00** динара.

Лицитациони корак је **1.000,00** динара.

Задатак Комисије је да објави Оглас у складу са овим Закључком и горе поменутом Уредбом спроведе поступак лицитације, као и да Решење о давању у закуп достави Општинском већу на даље поступање.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:** **002227030 2025 06356 003 000 060 107/9 од 23.05.2025.године**

**ПРЕДСЕДНИК**

**Општинског већа**

**Бранко Бјелић**

На основу члана 68. Статута општине Нова Варош („ Сл. Лист општине Нова Варош“, бр.4/19 и 4/20) и Закључка Општинског већа општине Нова Варош, Општинско веће расписује

**О Г Л А С**

**за давање у закуп непокретности**

**I** Предмет давања у закуп на период од **10 година** путем јавног надметања- лицитације чини следећа:

Непокретност - пословни простор - магацин број 3, у Божетићима, који се налази на к.п. број 1060, уписан у листу непокретности број 266 КО Божетићи, као јавна својина општине Нова Варош, у уделу 1/1, укупне површине 391 м2.

Непокретност се даје у закуп у виђеном стању.

**Почетна цена**: 5.900,00 динара на месечном нивоу

**Лицитациони корак:** 1.000,00 динара

**Депозит**: 50.000,00 динара

**II** Непокретност из става I овог Огласа, након спроведеног поступка јавног огласа- лицитације, биће дата у закуп оном субјекту који понуди највећи износ закупнине на месечном нивоу.

**III** Поступак оглашавања и лицитације спровешће Комисија коју ће посебним решењем одредити Председник општине.

Пријаве по Огласу за јавно надметање подносе се Комисији. Учешће на Огласу и полагање депозита, заинтересована физичка и правна лица могу извршити од дана објављивања Огласа у листу "Варошке новине", **па све до један час пре почетка рада Комисије за спровођење јавног надметања.** Правна лица узпријаву достављају решење из АПР-а и личну карту овлашћеног лица заступника, који ће учествовати у поступку лицитације. Физичка лица достављају очитану личну карту.

**IV** Јавно надметање ће се спровести у просторијама Општине Нова Варош, у сали на V спрату, **дана\_\_\_\_\_\_\_\_\_\_\_\_.године, са почетком у 10,00 часова**.

**V** О резултатима спроведеног поступка јавног надметања учесници ће бити обавештени у року од 8 дана од дана закључења поступка јавног надметања.

**VI** Наведене износе депозита уплатити на рачун депозит СО-е Нова Варош бр.840-709804-60, са позивом на број по моделу 97, позив на одобрење 44 074 063 56.

**VII** За сва ближа обавештења о предметним ненпокретностима, учесници Огласа се могу обратити Општинској управи, сваким радним даном у времену од 730 – 1500 часова, на телефон 033/62-140.

***О б р а з л о ж е њ е***

Чланом 26. став 1.тачка 2. Закона о јавној својини је регулисано да под располагањем ствари у јавној својини се сматра давање ствари у закуп.

Чланом 27. став 10. истог Закона је регулисано да о прибављању ствари и располагању стварима у својини јединице локалне самоуправе одлучује орган јединице локалне самоуправе одређен у складу са законом и статутом јединице локалне самоуправе.

Чланом 6. и 7.Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл.гл.РС“, бр.16/2018), прописано је да Одлуку о давању у закуп или на коришћење непокретност у јавној својини доноси Општинско веће.

Чланом 68. Статута општине Нова Варош („Сл.лист општине Нова Варош“, бр.4/2019 и 4/2020), регулисано је да Општинско веће одлучује о давањима на коришћење, односно у закуп, као и о отказу Уговора о давању на коришћење, односно у закуп и стављање хипотеке на непокретности у јавној својини Општине.

Надлежни орган, решењем број 000685397 2025 06356 004 009 364 011 од 26.02.2025.године, ангажовао је вештака Танасковић Раду из Прибоја,  дипл.инж.арх., бр. лиценце 300 5284 03, на листи судских вештака, ради одређивања накнаде за давање у закуп, непокретности - пословног простора - магацин број 3, у Божетићима, који се налази на к.п. број 1060, уписан у листу непокретности број 266 КО Божетићи, као јавна својина општине Нова Варош, у уделу 1/1, укупне површине 391 м2, чији Извештај достављамо.

Са предње изнетог, предлог Одлуке се доставља Општинском већу на разматрање и усвајање.

На основу члана 68. Статута општине Нова Варош ("Службени лист општине Нова Варош" бр. 4/2019 и 4/2020), Општинско веће општине Нова Варош на седници одржаној дана 23.05.2025. године, доноси

**Решење о образовању Комисије за**

**спровођење поступка лицитације давања у закуп непокретности**

**I** Предмет давања у закуп на период од **10 година** путем јавног надметања- лицитације чини:

Непокретност –пословни простор - магацин број 3, у Божетићима, који се налази на к.п. број 1060, уписан у листу непокретности број 266 КО Божетићи, као јавна својина општине Нова Варош, у уделу 1/1, укупне површине 391 м2.

Непокретност се даје у закуп у виђеном стању.

**Комисија броји 3 члана:**

1. Бобан Васиљевић- председник Комисије;

2. Мерхила Дивац - члан;

3. Романа Козличић -члан;

Задатак Комисије је да припреми текст Огласа за спровођење поступка лицитације давања у закуп предметне непокретности, у складу са позитивним законским прописима, који регулишу ову област, као и да Записник о спроведеној лицитацији достави Имовинско правној служби на даље поступање.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:** **002227030 2025 06356 003 000 060 107/9-2 од 23.05.2025.године**

**ПРЕДСЕДНИК**

**Општинског већа**

**Бранко Бјелић**